**Magii cuvântului**

*Liliana Tirel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dădeam roată bătrânilor magi

când am aflat că descifrează

Cartea Nemuririi.

Descopereau

visterii doldora de leacuri

destinul omenirii prin veacuri

tărâmul vrăjit ce-nchide mistere.

Văzut-am oaspeți ce se plimbau prin timp

trei magi deschizând

șapte porți

șapte file din carte

porneam voiajul astral

tainic, subtil

spre cunoaștere, spre bunătate.

Am văzut cum se deschide Neștiutul

sămânța iubirii celeste plutea himeric

precum sfântul Graal,

schimba-n aur plumbul

închisorii și…

și am pătruns în seiful

înțelepciunii

din templul sacru cu

Cheia misterelor.